**SAUSIS**

**Hall, Lina.** Kultūrinkime Lietuvą: „Naujosios Romuvos“ veikla ir įtaka provincijoje (1930–1940) / Lina Hall. – Iliustr. – Bibliografija išnašose // Šiaurietiški atsivėrimai. – ISSN 1392-6810. – 2022, Nr. 2(Nr. 53), p. 35–41.

Apie kraštiečio J. Keliuočio redaguojamo žurnalo „Naujoji Romuva“ bei „Naujosios Romuvos“ bičiulių sąjungos veiklą ir įtaką provincijoje tarpukario Lietuvoje.

**Klimka, Libertas.** Apie Tomo Edisono fonografą: iš profesoriaus Liberto Klimkos dienoraščių: [recenzija]. – Iliustr., portr.. – Rec. leid.: Dalios Grinkevičiūtės dalia / Valentinas Sventickas. Vilnius: Lietuvos rašytojų sąjungos leidykla, [2022] // Santara. – ISSN 1392-0979. – Nr. 197/198 (2022, žiema), p. 104–107.

Kraštietis apie prieš 145-erius metus patentuotą svarbų išradimą, atvėrusį naujas komunikavimo galimybes. Tai fonografas – pirmasis garso įrašymo ir atkūrimo prietaisas, kurį išrado amerikietis Tomas Alva Edisonas.

**Mačiekus, Venantas.** Rimtos ir linksmos gyvenimo istorijos / Venantas Mačiekus; [su prierašu apie autorių]. – Portr., iliustr. // Būdas. – ISSN 2669-0403. – 2022, Nr. 6, p. 72–80.

Kraštiečio ekonomisto, ilgamečio Vilniaus universiteto kraštotyrininkų ramuvos vadovo (1972–1997) atsiminimai apie savo, veiklaus, iniciatyvaus žmogaus ir kraštotyrininko bei vadovo, su Vilniaus universiteto ramuva surengusio 25 kompleksines kraštotyros ekspedicijas įvairiose šalies vietovėse, patirtį sovietmečiu.

**Tumėnas, Vytautas.** Rokiškio turizmo ir tradicinių amatų informacijos ir koordinavimo centro Salų dvaro amatų dirbtuvės (2014 m.) / Vytautas Tumėnas // Tautodailės metraštis. – ISSN 1392-8198. – 2022, Nr. 51, p. 50–51.

Salų dvaro amatų dirbtuvėse dirba 4 tradicinių amatų meistrai: Genė Šimėnienė, Igoris Kovalevskis, Vidmantas Zakarka, Gita Kolosovienė, bendradarbiaujama su 14 tradicinių amatininkų ir įmonių.

**Venteraitienė, Birutė.** GiIūs Liudvikos Didžiulienės pėdsakai Anykščiuose / Birutė Venteraitienė. – Iliustr. // Tarp knygų. – ISSN 0868-8826. – 2023, Nr. 1 (sausis), p. 19–24.

2022-ųjų rugsėjį sukako 15 metų, kai Anykščių viešajai bibliotekai suteiktas Liudvikos ir Stanislovo Didžiulių vardas. Straipsnio autorė, kraštietė bibliotekininkė primena rašytojos, švietėjos, kraštietės L. Didžiulienės-Žmonos bei jos sutuoktinio knygnešio, bibliofilo S. Didžiulio veiklą, pabrėždama, kas joje vertinga ir aktualu XXI a. visuomenei. Su informacija: „L. Didžiulienės-Žmonos kūrybinis palikimas“ ir „Sodyba-muziejus Griežionėlėse“.

„Angelų košė“. – Iliustr. – Rubrika: Mano receptas tavo // Rokiškio sirena. – ISSN 2351-7433. – 2023, saus. 3, p. 16.

Pateiktas Rokiškio Juozo Keliuočio viešosios bibliotekos direktorės pavaduotojos Daivos Vilkickienės per Šv. Kūčias pirmą kartą gamintų spanguolių putėsių, dar vadinamo „Angelų koše“, receptas.

**Blaževičius, Petras.** Angelo Frosio apie pieno produktus / Petras Blaževičius. – Iliustr. // Rokiškio sirena. – ISSN 2351-7433. – 2023, saus. 3, p. 8.

Pasak italų profesoriaus, sūrininko, Rokiškio krašto garbės piliečio Angelo Frosio, pienas – tobuliausia, kilmingiausia medžiaga, egzistuojanti gamtoje, absoliučiai vertingiausias maisto produktas, kurį sudaro daugiau kaip šimtas elementų. Šiuo metu pasaulyje yra daugiau kaip šeši milijardai pieno ir pieno produktų vartotojų, o Lietuvoje šių produktų vartojimas – vienas didžiausių Europoje. Lietuvoje vidutinis pieno suvartojimas vienam gyventojui 2015 metais buvo 315 kg, 2018 metais – 328 kg, 2021 metais – 351 kg. A. Frosio tvirtina, kad sūriai, pagaminti iš lietuviško pieno, išsiskiriančio savo biologine ir maistine verte, yra tarsi vaistai, galintys ne tik pagydyti, bet ir užkirsti kelią bakterinėms bei virusinėms infekcijoms. Pieno išrūgos, neretai vadinamos gyvybės eleksyru. „Rokiškio sūrio“ gamykloje pagamintas 10 gramų sveriantis sūrio gabalėlis turi apie pusę milijardo laktobakterijų. A. Frosio siūlo kasdien suvalgyti bent 30 gramų tokio sūrio ir praturtinti savo organizmą gerosiomis bakterijomis. Taip pat jis ėmėsi viešai organizuoti tokius bandymus, kad gydytojai ir visuomenė įsitikintų, kokios veiksmingos gyvosios bakterijos.

**Dmitrijeva, Brigita.** Rokiškio krašto kultūros aktualijos – žurnale „Prie Nemunėlio“ / Brigita Dmitrijeva. – Iliustr. // Rokiškio sirena. – ISSN 2351-7433. – 2023, saus. 3, p. 4.

Gruodžio 20 d. Rokiškio Juozo Keliuočio viešojoje bibliotekoje vyko Rokiškio krašto kultūros žurnalo „Prie Nemunėlio“ naujo numerio pristatymas. J. Keliuočio viešosios bibliotekos direktorė, Alfonso ir Juozo Keliuočių palikimo studijų centro pirmininkė Alicija Matiukienė trumpai supažindino, kokius straipsnius galima perskaityti naujame žurnalo numeryje. Pristatyme taip pat dalyvavo Rokiškio Rudolfo Lymano muzikos mokyklos Choreografijos skyriaus klasikinio šokio grupė.

Jaunuosius rokiškėnus priėmė Prezidentūroje / Rokiškio rajono savivaldybės inf. – Iliustr. // Rokiškio sirena. – ISSN 2351-7433. – 2023, saus. 3, p. 4.

Prieš Kalėdas Lietuvos Prezidentas Gitanas Nausėda ir Pirmoji Ponia Diana Nausėdienė pakvietė 8–12 m. vaikus, kurie gamino kalėdinius namelius Prezidentūros eglei, dalyvauti Kalėdiniame vakare. Prezidentūroje vykusiame šventiniame vakare dalyvavo vaikai iš kaimo bendruomenės „Pakriauna“ vaikų dienos centro, neformalaus ugdymo būrelio „Amatų dirbtuvėlės“ ir Obelių gimnazijos. Iš visos Lietuvos susirinkę vaikai stebėjo tautinio ansamblio „Virvytė“ pasirodymą.

Jubiliejus: Vakar Šiandien Rytoj // Gimtasis Rokiškis. – ISSN 1822-7740. – 2023, saus. 3, p. 1.

Rokiškio Juozo Keliuočio viešoji biblioteka šiemet švęs šimto metų jubiliejų. 1923 m. vasario 15 d. knygų mylėtojo J. Meilaus iniciatyva buvo pradėtas knygų rinkimas iš visuomenės ir, valstybei remiant, įsteigtas Kauno valstybinio centrinio knygyno Rokiškio skyrius, kuris atliko bibliotekos funkcijas.

**Keliuotytė, Rasa.** Kalėdinis laikotarpis tęsiasi. Su eglutėmis atsisveikinsime tik po jų / Rasa Keliuotytė // Gimtasis Rokiškis. – ISSN 1822-7740. – 2023, saus. 3, p. 6.

Sausio 6-ąją bus minimos Trijų Karalių iškilmės. Po jų nupuošiamos eglutės. Rokiškio Šv. apaštalo evangelisto Mato bažnyčioje bus aukojamos šv. Mišios, tradiciškai laiminama kreida ir smilkalai.

Knygos, atveriančios akis ir skatinančios mąstyti / parengė Daiva Vilkickienė. – Iliustr. – Rubrika: Knygų apžvalga // Gimtasis Rokiškis. – ISSN 1822-7740. – 2023, saus. 3, p. 8.

Rokiškio Juozo Keliuočio viešoji biblioteka pristato ir siūlo paskaityti šias knygas, tai: Camilla Lackberg, Henrik Fexeus „Dėžė“ 2022, Nicolas d'Estienne d'Orves „Eifelis“ 2022, Richard Firth-Godbehere „Emocijų istorija“ 2022, Serena Burdick „ieškok manęs Havanoje“ 2022, Care Santos „Tiesa“ 2022, Jane Riordan „Mikė Pūkuotukas. Kadaise gyveno meškiukas. Kaip viskas prasidėjo…“ 2022.

**Malinauskienė, Aušra.** AB „Rokiškio sūris“ darbuotojai metus užbaigė spektakliu „Visa tiesa apie sūrį“ / Aušra Malinauskienė. – Iliustr. // Rokiškio sirena. – ISSN 2351-7433. – 2023, saus. 3, p. 1, 6.

Į 2023-uosius metus akcinės bendrovės „Rokiškio sūris“ darbuotojai įžengė išsaugodami visas daugelį metų gyvuojančias kalėdines tradicijas: šventinė eglutė su Kalėdų seneliu darbuotojų vaikams ir anūkams, profesionalių atlikėjų pasirodymas ir tradicinės senųjų metų palydos gamykloje. Šiemet tai buvo darbuotojų surengtas spektaklis „Visa tiesa apie sūrį“. Prieš šias šventes apie 500 darbuotojų žiūrėjo choreografės Anželikos Cholinos spektaklį „Pikų dama“, kuris specialiai jiems buvo rodytas Rokiškio kultūros centre. Į šventinius renginius suvažiuoja darbuotojai iš visos Lietuvos, nes AB „Rokiškio sūris“ dirba apie 1 300 žmonių trijose gamyklose Rokiškyje, Ukmergėje ir Utenoje bei pieno surinkimo punktuose, veikiančiuose įvairiose šalies vietovėse.

**Malinauskienė, Aušra.** Jūžintiškiai pristatė savojo krašto „bibliją“ / Aušra Malinauskienė. – Iliustr. // Rokiškio sirena. – ISSN 2351-7433. – 2023, saus. 3, p. 1, 7.

Gruodžio 22 d. Rokiškio rajono savivaldybės Juozo Keliuočio viešojoje bibliotekoje buvo pristatytas pirmasis Rokiškio rajone tokio pobūdžio informacinis lankstinukas „Mūsų Jūžintai Jūsų“. Jame vizualiai pateikta svarbiausia informacija turistams ir svečiams apie Jūžintų seniūnijoje esančius istorinius, kultūrinius objektus. Renginį vedė TV ir radijo laidų vedėja Daiva Tamošiūnaitė, koncertavo Panevėžio miesto kamerinis ansamblis. Šventę pradėjo Jūžintų seniūnas Vytautas Stakys. Šventėje dalyvavęs Rokiškio rajono meras Ramūnas Godeliauskas teigė, kad jūžintiškiai pirmieji Rokiškio krašte sukūrė ir išleido tokio pobūdžio informacinį leidinį, reklamuojantį savo seniūnijos lankytinas vietas ir kviečiantį čia užsukti. Į spalvingo lankstinuko, išleisto keturiomis kalbomis – lietuvių, anglų, vokiečių, lenkų – ir kartu su juo pasirodžiusio Jūžintų krašto 2023 metų kalendoriaus pristatymą buvo pakviesti Jūžintų seniūnijoje esančių įstaigų ir įmonių vadovai, Rokiškio savivaldybės vadovai, rėmėjai, svečiai. Viena šio lankstinuko sudarytojų – Rokiškio krašto muziejaus Istorijos skyriaus vadovė Laima Skardžienė, gimusi ir užaugusi Jūžintuose, todėl geriausiai pažįsta šitą kraštą.

**Milaknienė, Reda.** Rokiškis minės dosniosios grafienės 200 metų jubiliejų / Reda Milaknienė. – Iliustr. // Gimtasis Rokiškis. – ISSN 1822-7740. – 2023, saus. 3, p. 5.

2023-ais metais Rokiškis minės grafienės, Rokiškio dvaro savininkės, Šv. Mato bažnyčios fundatorės, švietimo rėmėjos, vargonų mokyklos Rokiškyje įkūrėjos Marijos Tyzenhauzaitės-Pšezdzieckienės 200 metų jubiliejų. Daug metų grafienės gimimo data buvo laikomi 1827 metai, pasak Rokiškio krašto muziejaus direktorės Nijolės Šniokienės, prieš keletą metų istorikai koregavo netiksliai paskleistą gimimo datą ir paskelbė, kad ji gimė 1823 metais Baltarusijoje. Taip pat ilgą laiką rašant apie M. Tyzenhauzaitę-Pšezdzieckienę, buvo naudojama paveikslo kopija, tik ruošiant grafų fotografijų katalogą, rasta jos portreto fotografija. Į istoriją ji įėjo kaip moteris dailininkė ir filantropė. Rokiškio krašto muziejuje yra saugoma knyga – Latvijos nacionalinės bibliotekos 2013-ais m. išleistas reprezentacinis leidinys su iliustracijomis ir komentarais, skirtas istoriniam albumui „Terra Mariana 1186–1888“. Albumo originalas buvo padovanotas Romos popiežiui Leonui XIII, saugomas Vatikano apaštališkojoje bibliotekoje. Šio leidinio sumanytoja ir fundatorė yra grafienė M. Tyzenhauzaitė-Pšezdzieckienė.

**Parulskis, Sigitas.** Būta daug ir kraujo, ir muilo: [eseistika] / Sigitas Parulskis. – Portr. // Lietuvos rytas. – ISSN 1392-2351. – 2023, saus. 3, p. 2.

Kraštiečio esė.

**Stanys, Andrius.** Rokiškio kariai savanoriai metus baigė gamindami apkasų žvakes Ukrainos žmonėms / Andrius Stanys. – Iliustr. // Gimtasis Rokiškis. – ISSN 1822-7740. – 2023, saus. 3, p. 1, 6.

KASP Vyčio apygardos 5-osios rinktinės Rokiškio 506-oji pėstininkų kuopa metus užbaigė susirinkę kartu su šeimomis, Ukrainos žmonėms gamindami apkasų žvakes. Pasak 506-osios kuopos seržanto Manto Griškevičiaus, geru darbu prasmingiau paminėtos didžiosios metų šventės. Rokiškio 506-oji pėstininkų kuopa nuolat aktyviai renka paramą Ukrainos kariams. Žvakes kuopoje gamino per 30 žmonių, per vakarą pagaminta 237 žvakės. Kuopos tikslas yra pagaminti 506 žvakes, tad greitu metu rinksis pratęsti darbo.

In Memoriam Algimanta Raugienė (1941–2023): [būrėja, Lietuvoje žinoma kaip „Kriaunų ragana“, kultūrinių ir visuomeninių renginių dalyvė, muziejininkė, menininkė]: [nekrologas] / Rokiškio krašto muziejus. – Iliustr. // Rokiškio sirena. – ISSN 2351-7433. – 2023, saus. 6, p.10.

Padėkų popietėje džiaugtasi bendryste / „Rokiškio Sirenos“ inf. – Iliustr. // Rokiškio sirena. – ISSN 2351-7433. – 2023, saus. 6, p. 1, 8.

Gruodžio pabaigoje Rokiškio socialinės paramos centre vyko Padėkų popietė, į kurią buvo pakviesti socialiniai partneriai, kolegos, rėmėjai, draugai ir bendraminčiai. Rokiškio socialinės paramos centro direktorė Jolanta Paukštienė įteikė 30 padėkų ir Dienos centro žmonėms su negalia lankytojų sukurtas dovanėles savanoriams, kultūros, verslo, švietimo įstaigų, bendruomenių, jaunimo organizacijų atstovams, talkinusiems renginių, švenčių metu ir vykdant mokymus, edukacijas ir kitose veiklose. Rokiškio socialinės paramos centro padėkos įteiktos: Rokiškio rajono visuomenės sveikatos biuro direktorei Agnei Šapokaitei, Pakriaunių bendruomenės pirmininkei Alai Nikitinai, Rokiškio rajono savivaldybės Juozo Keliuočio bibliotekos direktorei Alicijai Matiukienei, Rokiškio kultūros namų Juodupės padalinio vadovei Astai Jakuntavičienei, Rokiškio jaunimo organizacijos sąjungos „Apvalus stalas“ vadovei Birutei Bagdonienei, Birutei Dapkienei, Rokiškio rajono savivaldybės švietimo centro metodininkei Daliai Valskienei, Rokiškio Dekanato Caritas vadovei Dangirai Šatienei, Rokiškio profesinio mokymo centro direktorei Dianai Giedrikienei, Elenai Sasnauskaitei, Elytei ir Povilui Kubiliams, Jonui Rubikiui, Lietuvos Raudonojo Kryžiaus Rokiškio skyriaus vadovei–savanorei Jurgitai Erslovienei, Rokiškio įmonės UAB „Daivida“ mėsinės direktoriui Justinui Kanopai, Rokiškio krašto muziejaus Lankytojų aptarnavimo ir edukacijos skyriaus vedėjai Laimai Klasinskienei, individualios įmonės vadovei Laimai Sadauskienei, Linai Dūdaitei-Kralikienei ir Nerijui Kralikui, Rokiškio rajono savivaldybės merui Ramūnui Godeliauskui, Bajorų kultūros centro meno vadovei ir režisierei Nijolei Čirūnienei, įmonės UAB „Darola“ vadovui Pranui Blažiui, kapelai „Brigadėla“ ir jos vadovui Rimvydui Kirstukui, rajono laikraščio „Rokiškio Sirena“ kolektyvui, Seimo nariui Vidmantui Kanopai, Rokiškio kūno kultūros ir sporto centro direktoriui Tadui Stakėnui, Valiui Kazlauskui, Vidmantui Mikučioniui, Vilhelmui Jasiulioniui, Rokiškio Rudolfo Lymano muzikos mokyklos mokytojai Vilijai Urbonienei ir direktorei Vilmai Steputaitienei ir Zitai Verbickienei.

Rokiškio rajono savivaldybės strateginio plėtros plano iki 2030 metų projektas. – Rubrika: Rokiškis / Mano kraštas tavo // Rokiškio sirena. – ISSN 2351-7433. – 2023, saus. 6, p. 4.

Baigiantis 2022 metams Rokiškio rajono savivaldybė parengė Rokiškio rajono savivaldybės strateginio plėtros plano iki 2030 m. projektą. Šis darbas buvo ilgalaikis, pradėtas dar 2021 m. antroje pusėje. Į Rokiškio rajono savivaldybės strateginio plėtros plano rengimo procesą aktyviai įsitraukė Rokiškio rajono savivaldybės Strateginių planų rengimo ir įgyvendinimo priežiūros darbo grupė bei Rokiškio rajono savivaldybės mero potvarkiu patvirtintos trys tematinės darbo grupės. Rokiškio rajono savivaldybės strateginio plėtros plano iki 2030 m. projektą sudaro keletas susijusių dalių. Pirmoje dalyje 2021 m. buvo atlikta Rokiškio rajono savivaldybės strateginio plėtros plano iki 2022 m. įgyvendinimo eigos ir rezultatų analizė, Rokiškio rajono savivaldybei aktualių strateginio planavimo dokumentų analizė, reprezentacinė savivaldybės gyventojų apklausa, savivaldybės aplinkos analizė ir susitikimų su darbo grupėmis metu nustatytos pagrindinės stiprybės, silpnybės, galimybės ir grėsmės. Antroje dalyje buvo parengta Rokiškio rajono savivaldybės strateginio plėtros plano iki 2030 m. Koncepcija. Ją sudaro Savivaldybės vizija, prioritetai, tikslai ir uždaviniai bei juos įgyvendinantys rodikliai. Vėliausiame etape buvo parengta strateginio plėtros plano įgyvendinimo stebėsenos sistema, pagal kurią kiekvienais metais bus vykdoma strateginio plėtros plano stebėsena. 2023 m. sausio 10 d. Juozo Keliuočio viešojoje bibliotekoje vyks parengto Rokiškio rajono savivaldybės strateginio plėtros plano iki 2030 metų projekto pristatymo renginys. Jo metu bus atsakyta į rūpimus klausimus, diskutuojama apie Rokiškio rajono ateities perspektyvas. Užsakomasis straipsnis.

**Rušėnienė, Lina.** Mėgstamiausias skaičius – begalybę simbolizuojantis aštuonetas / Lina Rušėnienė. – Iliustr. // Panevėžio kraštas. – ISSN 2424-5100. – 2023, saus. 6, p. 8, 12–13.

Rokiškėnas matematikos mokslų daktaras 41 metų Viktoras Chadyšas gyvena sostinėje, dėsto Vilniaus Gedimino technikos universitete. Bet vasaromis dažnai grįžta į sodybą Rokiškio rajone. Su žmona Renata augina tris sūnus, bėga maratonus.

**Keliuotytė, Rasa.** Trys Karaliai aplankė „Gimtojo…“ redakciją / Rasa Keliuotytė. – Iliustr. // Gimtasis Rokiškis. – ISSN 1822-7740. – 2023, saus. 7, p. 2.

Sausio 6-ąją, Trijų Karalių dieną „Gimtojo Rokiškio“ redakciją aplankė Trys Karaliai – Baltazaras, Merkelis ir Kasparas. Redakcijoje apsilankę Trys Karaliai nestokojo dovanų ir gražių palinkėjimų. Karalių kostiumus vilkėjo Rokiškio dvaro darbuotojos Daiva Čiučelienė, Laima Klasinskienė, Rita Urbštanavičienė. Taip nuotaikingai Trijų Karalių šventę Rokiškio dvaras pažymi pirmą kartą.

**Kvedaravičienė, Romualda.** Įspūdinga Kazliškio karalystės šventė / Romualda Kvedaravičienė. – Iliustr. // Gimtasis Rokiškis. – ISSN 1822-7740. – 2023, saus. 7, p. 12.

Kazliškio kaimo bendruomenė paminėjo bendruomenės 20-ies metų sukaktį ir kartu sutiko Naujuosius metus. Šventė parodė bendruomenės vieningumą, aktyvumą, draugiškumą. Renginio metu prisiminti svarbiausi bendruomenės įvykiai, nuveikti darbai.

**Milaknienė, Reda.** Eligijus Daugnora: „Gal bus kada palankesni laikai“ / Reda Milaknienė. – Iliustr. – Rubrika: Kultūra // Gimtasis Rokiškis. – ISSN 1822-7740. – 2023, saus. 7, p. 7.

Nuo Naujųjų metų režisierius Eligijus Daugnora nebedirba Salų dvare renginių organizatoriumi. Vasario 12 d. Rokiškio kultūros centro administracija atleido režisierių iš pareigų, tada jį susirado Salų dvare veikiančiam kultūros ir amatų centrui vadovaujanti Birutė Dapkienė. Dirbdamas Salų dvare pastatė spektaklį „Bunkeris“. E. Daugnora išeina pats, nes yra per brangu išlaikyti pajamų neduodantį etatą.

**Milaknienė, Reda.** Išėjo stipri ir ryški Algimanta / Reda Milaknienė. – Iliustr. – Rubrika: Kultūra // Gimtasis Rokiškis. – ISSN 1822-7740. – 2023, saus. 7, p. 7.

Mirė Algimanta Raugienė (1941 04 10–2023 01), Kriaunų muziejaus kūrėja ir puoselėtoja, istorikė, ekstrasensė, Lietuvoje žinoma kaip Kriaunų ragana. Be jos neapsiėjo nei spauda, nei leidiniai, nei televizijos laidos. Beveik dešimtmetį jos jau nebebuvo viešumoje. Ji buvo neeilinė, ryški, stipri, atvira asmenybė. A. Raugienė gimė Rokiškio rajone, Čebyliuose, baigė Kazliškio vidurinę mokyklą, mokėsi Maskvos liaudies meno universiteto meninio apipavidalinimo kursuose, Vilniaus universitete baigė istorijos studijas. Nuo mažų dienų laisvalaikiu tapė, kūrė eilėraščius, surengė per 10 personalinių tapybos darbų parodų Rokiškio, Zarasų rajonuose. Buvo Rokiškio literatų klubo „Vaivorykštė“ narė, domėjosi netradicine medicina, magija. 2005 m. išleido knygą apie Kriaunas ir apylinkes „Kriaunose ieškokite kriauniečių“. 2010 m. pasirodė dienoraščio-monologo forma parašyta autobiografinė knyga „Į purpurinį dangų su šluotražiu“.

Pandėlio eglučių alėjoje išrinktos gražiausios kompozicijos / GR inform. – Iliustr. // Gimtasis Rokiškis. – ISSN 1822-7740. – 2023, saus. 7, p. 16.

Pateiktos Pandėlio eglučių alėjoje išrinktos gražiausios kompozicijos. Pirma vieta atiteko kompozicijai „Svajonių ratas“, kuriai skirtas ir paskatinamasis piniginis prizas. Antra vieta atiteko Panemunio kaimo bendruomenei už kompoziciją „Kvepia Kalėdom“. Trečia vieta skirta Pandėlio Švč. Mergelės Marijos vardo parapijos kompozicijai.

Rokiškio rajono savivaldybės strateginio plėtros plano iki 2030 metų projektas. – Rubrika: Rokiškis / Mano kraštas tavo // Gimtasis Rokiškis. – ISSN 1822-7740. – 2023, saus. 7, p. 4.

Baigiantis 2022 metams Rokiškio rajono savivaldybė parengė Rokiškio rajono savivaldybės strateginio plėtros plano iki 2030 m. projektą. Šis darbas buvo ilgalaikis, pradėtas dar 2021 m. antroje pusėje. Į Rokiškio rajono savivaldybės strateginio plėtros plano rengimo procesą aktyviai įsitraukė Rokiškio rajono savivaldybės Strateginių planų rengimo ir įgyvendinimo priežiūros darbo grupė bei Rokiškio rajono savivaldybės mero potvarkiu patvirtintos trys tematinės darbo grupės. Rokiškio rajono savivaldybės strateginio plėtros plano iki 2030 m. projektą sudaro keletas susijusių dalių. Pirmoje dalyje 2021 m. buvo atlikta Rokiškio rajono savivaldybės strateginio plėtros plano iki 2022 m. įgyvendinimo eigos ir rezultatų analizė, Rokiškio rajono savivaldybei aktualių strateginio planavimo dokumentų analizė, reprezentacinė savivaldybės gyventojų apklausa, savivaldybės aplinkos analizė ir susitikimų su darbo grupėmis metu nustatytos pagrindinės stiprybės, silpnybės, galimybės ir grėsmės. Antroje dalyje buvo parengta Rokiškio rajono savivaldybės strateginio plėtros plano iki 2030 m. Koncepcija. Ją sudaro Savivaldybės vizija, prioritetai, tikslai ir uždaviniai bei juos įgyvendinantys rodikliai. Vėliausiame etape buvo parengta strateginio plėtros plano įgyvendinimo stebėsenos sistema, pagal kurią kiekvienais metais bus vykdoma strateginio plėtros plano stebėsena. 2023 m. sausio 10 d. Juozo Keliuočio viešojoje bibliotekoje vyks parengto Rokiškio rajono savivaldybės strateginio plėtros plano iki 2030 metų projekto pristatymo renginys. Jo metu bus atsakyta į rūpimus klausimus, diskutuojama apie Rokiškio rajono ateities perspektyvas. Užsakomasis straipsnis.

Žemdirbių dėmesiui!: Vakar Šiandien Rytoj // Gimtasis Rokiškis. – ISSN 1822-7740. – 2023, saus. 7, p. 1.

Sausio 9 d. Rokiškio Juozo Keliuočio viešojoje bibliotekoje vyks rajono ūkininkų sąjungos išplėstinis tarybos posėdis tiesioginių išmokų aktualijų ir kitais klausimais. Dalyvaus ir kitų rajonų Ūkininkų sąjungos atstovai.

**Bičiūnaitė, Vilma.** „Gyvybės ir mirties keliu“: tradiciniame pagarbos bėgime dalyvavo ir rokiškėnai / Vilma Bičiūnaitė. – Iliustr. // Gimtasis Rokiškis. – ISSN 1822-7740. – 2023, saus. 10, p. 1–2.

Sausio 13-osios įvykių aukoms atminti vyko XXXI tradicinis tarptautinis pagarbos bėgimas „Gyvybės ir mirties keliu“. Bėgime dalyvavo ir Rokiškio krašto atstovai, Pandėlio gimnazistai, jaunieji šauliai. Prie jų prisijungė Pandėlio seniūno pavaduotojas Andrius Palivonas, mokytoja Aušra Viduolienė, Laisvės kovų istorijos muziejaus Obeliuose vedėjas Valius Kazlauskas. Į Vilnių pandėliečiai vežėsi ir šįmet gautą Gedimino pilies bokšto vėliavą. Rokiškėnai išvykos metu aplankė Laisvės gynėjų kapus Antakalnio kapinėse, susitiko su jaunaisiais šauliais iš Biržų krašto. Taip pat aplankė vilnietį profesorių, gydytoją Valerijų Ostapenko, kuris per 1991-ųjų sausio 13-osios įvykius Vilniuje gaivino kraštietį, Parlamento gynėją Alvydą Matulką. Profesoriui sveikinimo žodį tarė Rokiškio krašto garbės pilietis Algis Narutis, telefonu kolegą sveikino Rokiškio krašto garbės pilietis, akademikas Vytautas Jonas Sirvydis.

**Gaigalas, Pavlius.** Sausio 13-ąją pasitinkant. Iki šiol neskelbti faktai / Pavlius Gaigalas // Gimtasis Rokiškis. – ISSN 1822-7740. – 2023, saus. 10, p. 2.

„Gimtojo Rokiškio“ redakcija pasidalina gautu skaitytojo Pavliaus Gaigalo laišku, kuriame pasidalinama dar neskelbtais faktais iš prieš 32 metus Sausio 13-osios įvykių, susijusių su per juos žuvusiu kraštiečiu Alvydu Matulka. Yra pateiktas tremtinės ir poetės Danutės Mažeikienės eilėraštis „Atminties neištrins“.

**Grigalienė, Rita.** Pažintys: Rokiškio krašto bibliotekininkių mintyse – daug knygų siužetų ir įmantriausių pomėgių: Šiandien spausdiname direktorės pavaduotojos Daivos Vilkickienės mintis / Rita Grigalienė. – Iliustr. // Gimtasis Rokiškis. – ISSN 1822-7740. – 2023, saus. 10, p. 8–9.

Pasibaigus 2022-iesiems, Rokiškio bibliotekininkų teirautasi, kokie buvo praėję metai, ką skaitė skaitytojai, kokias veiklas vykdė, ką bibliotekininkės mėgsta skaityti, ką rekomenduotų perskaityti kitiems, ką dar mėgsta veikti be skaitymo. Į šiuos klausimus atsakė Juozo Keliuočio viešosios bibliotekos darbuotojos. Šį kartą pateiktos Juozo Keliuočio viešosios bibliotekos direktorės pavaduotojos Daivos Vilkickienės mintys.

**Ramanauskaitė, Kristina.** Keliaujantys po Rokiškį ieško nepramintų takų / Kristina Ramanauskaitė. – Iliustr. // Rokiškio sirena. – ISSN 2351-7433. – 2023, saus. 10, p. 1, 3.

Turizmo paslaugų teikėjai džiaugėsi, kai per pandemiją apribojus keliones į užsienį, kelionių mėgėjai iš naujo atrado Lietuvą. Pristatydamos pastarųjų metų tendencijas, Rokiškio turizmo ir verslo informacijos centro turizmo vadybininkė Paulina Lašaitė ir Loreta Araminienė pasakojo, kad lankomiausiais objektais išlieka Rokiškio krašto muziejus, bažnyčia, Ilzenbergo dvaras, lankytojai atrado ir Salų dvarą, kuris tapo atviras ir labiau prieinamas, siūlo įvairias edukacijas, rengia parodas, organizuoja vaikų stovyklas. Žmonės pradėjo dažniau ieškoti nišinių turizmo vietų, žmonių su įdomiomis istorijomis, kažką kuriančių, auginančių, gaminančių ir pristatančių savo veiklas, degustacijas. Į turizmo ir verslo informacijos centrą per metus užsuka apie 8 tūkstančiai žmonių. Yra pateikti Rokiškio turizmo ir verslo informacijos centro specialisčių P. Lašaitės ir L. Araminienės komentarai.

**Malinauskienė, Aušra.** Rokiškyje šeši… Trys Karaliai užbaigė Kalėdinį laikotarpį / Aušra Malinauskienė. – Iliustr. // Rokiškio sirena. – ISSN 2351-7433. – 2023, saus. 10, p. 1, 4.

Sausio 6-ąją Trys Karaliai lankė Rokiškio įstaigas, įmones, organizacijas, kalbino praeivius miesto gatvėse, dalino dovanas, sakė linkėjimus. Pasak vieno iš į „Rokiškio Sireną“ užsukusių Karalių, šios kelionės tikslas – priminti krikščioniškas tradicijas, jų prasmę, karalių vardus ir dovanas žmonėms. Rokiškyje Trijų Karalių tradicija, nutrūkusi dėl pandemijos, buvo atgaivinta po poros metų pertraukos. Šiemet Kasparu, Merkeliu ir Baltazaru persirengė Rokiškio krašto muziejaus Lankytojų centro darbuotojos.

Naujos knygos apsnigtiems vakarams / parengė Daiva Vilkickienė. – Iliustr. – Rubrika: Knygų apžvalga // Gimtasis Rokiškis. – ISSN 1822-7740. – 2023, saus. 10, p. 8.

Rokiškio Juozo Keliuočio viešoji biblioteka pristato ir siūlo paskaityti knygas apie švelnius potėpius, vienatvę ištaiginguose rūmuose, senas skriaudas ir mokėjimą atleisti, tai: „Aš – Rokas Žilinskas“, sudarytojos Monika Žilinskaitė, Daiva Žeimytė-Bilienė 2022, Kamil Janicki „Vladislovo Jogailos damos“ 2022, Mary Beth Keane „Prašyk dar kartą“ 2022, Paula Hawkins „Lėta ugnis“ 2022, Rachel Cohn, David Levithan „Dešas ir Lilė: iššūkių dienoraštis“ 2022, Indrė Palivonytė, Martynas Pavilonis „Šikšnosparniuko Kalėdos“ 2022.

Paroda / GR inform. // Gimtasis Rokiškis. – ISSN 1822-7740. – 2023, saus. 10, p. 2.

Pandėlio miesto bibliotekoje iki kovo 1 d. vyks zarasiškės Viktorijos Rimkutės rankdarbių paroda.

**Ramanauskaitė, Kristina.** Keliaujantys po Rokiškį ieško nepramintų takų / Kristina Ramanauskaitė. – Iliustr. // Rokiškio sirena. – ISSN 2351-7433. – 2023, saus. 10, p. 1, 3.

Turizmo paslaugų teikėjai džiaugėsi, kai per pandemiją apribojus keliones į užsienį, kelionių mėgėjai iš naujo atrado Lietuvą. Pristatydamos pastarųjų metų tendencijas, Rokiškio turizmo ir verslo informacijos centro turizmo vadybininkė Paulina Lašaitė ir Loreta Araminienė pasakojo, kad lankomiausiais objektais išlieka Rokiškio krašto muziejus, bažnyčia, Ilzenbergo dvaras, lankytojai atrado ir Salų dvarą, kuris tapo atviras ir labiau prieinamas, siūlo įvairias edukacijas, rengia parodas, organizuoja vaikų stovyklas. Žmonės pradėjo dažniau ieškoti nišinių turizmo vietų, žmonių su įdomiomis istorijoms, kažką kuriančių, auginančių, gaminančių ir pristatančių savo veiklas, degustacijas. Į turizmo ir verslo informacijos centrą per metus užsuka apie 8 tūkstančiai žmonių. Yra pateikti Rokiškio turizmo ir verslo informacijos centro specialisčių P. Lašaitės ir L. Araminienės komentarai.

„Vaidiname žemdirbiams“ repertuaras jau aiškus / GR inform. // Gimtasis Rokiškis. – ISSN 1822-7740. – 2023, saus. 10, p. 5.

Rokiškio kultūros centras skelbs 39-ojo respublikinio profesionaliųjų teatrų festivalio „Vaidiname žemdirbiams“ repertuarą. Tradicinis festivalis vyks kovo 3–23 d. Iš viso žadama parodyti dešimt spektaklių suaugusiems ir penkis spektaklius vaikams. Festivalis prasidės teatro „Meno fortas“ kūriniu „Rudens sonata“, kurio režisierius Vytautas Rumšas. Festivalis baigsis Jaunimo teatro spektakliu „Rytoj bus vakar“, režisierius Aidas Giniotis. Pasak Rokiškio kultūros centro direktorės Vaivos Kirstukienės, kol kas nėra aišku, kiek lėšų bus skirta festivaliui. Tikimasi, kad premijos režisieriams, aktoriams ir kitiems kūrėjams išliks tos pačios. Festivalyje, be kasmet dalyvaujančių teatrų, dalyvaus Panevėžio muzikinis teatras su pastatymu „Karmen“. Modernaus šokio teatras šiemet atvažiuos su naujų idėjų kameriniu orkestru „Niko“.

**Zviedrienė, Diana.** Dianos Zviedrienės mėgstamiausi motyvai – traktoriai, pievos, laivai ir jūra: [pokalbis su dailininke, filosofe, teisininke obeliete Diana Zviedriene (Roščenkovaite)] / [kalbėjosi] Reda Milaknienė. – Iliustr. // Gimtasis Rokiškis. – ISSN 1822-7740. – 2023, saus. 10, p. 5.

Obelių bibliotekoje veikia D. Zviedrienės paroda, pati autorė apie gimtinėje pristatomą jos parodą.

**Gaigalas, Pavlius.** Sausio 13–ąją pasitinkant. Iki šiol neskelbti faktai / Pavlius Gaigalas // Rokiškio sirena. – ISSN 2351-7433. – 2023, saus. 13, p. 6.

„Rokiškio Sirenos“ redakcija pasidalina gautu skaitytojo Pavliaus Gaigalo laišku, kuriame pasidalinama dar neskelbtais faktais iš prieš 32 metus Sausio 13-osios įvykių, susijusių su per juos žuvusiu kraštiečiu Alvydu Matulka. Yra pateiktas tremtinės ir poetės Danutės Mažeikienės eilėraštis „Atminties neištrins“.

**Malinauskienė, Aušra.** Rokiškio rajonas iki 2030 metų: milijonai svarbiausiems projektams / Aušra Malinauskienė. – Iliustr. // Rokiškio sirena. – ISSN 2351-7433. – 2023, saus. 13, p. 1–2.

Sausio 10-ąją Rokiškio Juozo Keliuočio viešojoje bibliotekoje buvo pristatytas rajono savivaldybės strateginis plėtros planas iki 2030 metų. Kalbėtis ir diskutuoti apie tai, kaip atrodys Rokiškio kraštas, buvo kviečiami ir rajono gyventojai. Rajono meras Ramūnas Godeliauskas apgailestavo, jog gyvas pristatymas nesudomino krašto gyventojų, nes jis tikėjosi aktyvesnio visuomenės įsitraukimo, kalbant apie ateities kryptis ir prioritetus. Rokiškio rajono savivaldybės strateginis plėtros planas buvo rengiamas 2021–2022 m. ir apėmė 2 etapus. Pirmajame etape buvo atlikta rajono vidaus ir išorės aplinkos analizė, nustatytos pagrindinės stiprybės, silpnybės ir grėsmės. Antruoju etapu parengta koncepcija ir numatytos įgyvendinimo priemonės. Svarbiausi projektai bus įgyvendinami iš Europos Sąjungos lėšų ir kitų finansavimo šaltinių, dalį lėšų turės skirti ir rajono savivaldybė. Tarp didžiausių projektų patenka nuotekų tvarkymo sistemų plėtra Rokiškio rajone, daugiafunkcės sporto salės Rokiškyje, Rokiškio RK naujo biokuru kūrenamo garo katilo įrengimas, nuotekų valymo įrenginių rekonstrukcija rajone, geriamojo vandens tiekimo tinklų plėtra rajone, buvusios asfaltbetonio bazės Žemaitės g. 2, Rokiškyje, potencialaus taršos židinio sutvarkymas, atsinaujinančių energijos išteklių panaudojimas Rokiškio savivaldybės viešuosiuose pastatuose, Tūkstantmečio mokyklų programos Rokiškio rajono savivaldybės švietimo pažangos plano įgyvendinimas, socialinio būsto plėtra savivaldybėje, miesto ir priemiestinio viešojo transporto priemonių parko atnaujinimas, skatinant naudoti elektra varomas transporto priemones.

**Bičiūnaitė, Vilma.** Kolekcionierius atvirukus randa pašto dėžutėje / Vilma Bičiūnaitė. – Iliustr. – Rubrika: Pomėgis // Gimtasis Rokiškis. – ISSN 1822-7740. – 2023, saus. 14, p. 8.

Apie rokiškėną Vidą Seibutį, kuris kolekcionuoja atvirlaiškius, priklauso atvirukų mainų tinklalapiui Postcrossing. Jis tuo susidomėjo 2013 m., žurnale „Kelionės ir pramogos“ perskaitęs straipsnį „Per pasaulį su atvirukais“. Postcrossing projektas pasaulyje gimė 2009 m. Šiuo metu Vidas yra ketvirtas Lietuvoje pagal išsiųstų ir gautų atvirukų skaičių. Atvirukai jam keliauja iš 97 šalių. Šiai dienai jis yra gavęs 7 tūkst. 533 atvirukus. Postcrossing nariai vienijasi į atskiras feisbuko grupes, susitinka, organizuoja susitikimus įvairiose Lietuvos vietose. Per juos keičiasi, dalijasi atvirukais, dovanomis. Atskiro dėmesio verti ant atvirlaiškių ar vokų užklijuoti pašto ženklai. Jie informatyvūs, spalvingi. Šis pomėgis kainuoja, pats projektas nemokamas, tačiau atvirukai ir siuntimas kainuoja.

**Milaknienė, Reda.** Jeigu aš būčiau Rokiškio krašto gidas? Ką parodyčiau turistams, be Rokiškio bažnyčios ir dvaro: Atvėrus Rokiškio krašto muliavotas lunginyčias / Reda Milaknienė. – Iliustr. – Turinys: Man visada patikdavo traukinių stotis / Darius Baltakys. Yra tokių, kuriems įdomiau ne rūmai ir dvarai / Vaida Matiukaitė // Gimtasis Rokiškis. – ISSN 1822-7740. – 2023, saus. 14, p. 6.

Rokiškėnai pašnekovai fotografas D. Baltakys ir išskirtinių rankinių ir aksesuarų kūrėja V. Matiukaitė apie Rokiškio rajone esamas vietas, kurias reikėtų parodyti turistams, kurios vertos dėmesio. Pašnekovai mano, kad tai galėtų būti Jūžintų celės, meno parkas Skemuose, Justino Vienožinskio muziejus, Liongino Šepkos parkas, Degučių kapinės.

Paroda: Vakar Šiandien Rytoj // Gimtasis Rokiškis. – ISSN 1822-7740. – 2023, saus. 14, p. 1.

Skemų kaimo bibliotekoje veikia paroda „Klaipėdos krašto sukilimas“, skirta paminėti šio sukilimo šimtmetį.

**Stanys, Andrius.** Laisvės gynėjų diena: susitelkimas, pagarba ir nauji iššūkiai / Andrius Stanys, Vilma Bičiūnaitė, Reda Milaknienė. – Iliustr. // Gimtasis Rokiškis. – ISSN 1822-7740. – 2023, saus. 14, p. 1–2.

Rokiškyje Sausio 13-ąją, Laisvės gynėjų dieną, paminėti pirmiausia susirinkta Šv. apaštalo evangelisto Mato bažnyčioje, kur aukotos Mišios už laisvės gynėjus. Po jų prie Nepriklausomybės paminklo vyko iškilminga vėliavos pakėlimo ceremonija. Žodį tarė Rudolfo Lymano muzikos mokyklos direktorės pavaduotojas Arūnas Skardžius, Lietuvos himną giedojo muzikos mokyklos mokytoja Asta Vajegienė. Lietuvos trispalvę iškėlė Pandėlio gimnazijos mokiniai, šauliai savanoriai bei ateitininkai. Kalbėjo rajono meras Ramūnas Godeliauskas. Vėliau buvo vykstama į Kalneliškių kapines padėti gėlių ant Alvydo Matulkos kapo, žuvusio Sausio 13-ąją. Sausio 13-sios renginiai vyko ir Juodupėje, apie juos lopšelio-darželio direktorius Valdis Vaičėnas. Obeliuose vyko pilietinė akcija „Laisvės liepsna – Sausio 13-osios gynėjams“, kuri vyko prie Laisvės kovų istorijos muziejaus. Renginio metu laisvės gynėjams Vytautas Masiulis įteikė Lietuvos valstybės vadovo Vytauto Landsbergio pasirašytas padėkas už indėlį į Lietuvos Nepriklausomybę.

Gyvenimo perlai / parengė Daiva Vilkickienė. – Iliustr. – Rubrika: Knygų apžvalga // Gimtasis Rokiškis. – ISSN 1822-7740. – 2023, saus. 17, p. 8.

Rokiškio Juozo Keliuočio viešoji biblioteka pristato ir siūlo paskaityti knygas: C. W. Gortner „Marlena“ 2022, Clare Chambers „Maži malonumai“ 2022, Lizzie Pook „Mėnesiena ir perlų ieškotojo dukra“ 2022, Cheryl Diamond „Mergina iš niekur“ 2022, Sarah J. Naughton „Motinos“ 2022, Diane Zinna „Nakties saulė“ 2022, Todd Strasser „Banga“ 2022.

**Grigalienė, Rita.** Pažintys: Rokiškio krašto bibliotekininkių mintys / Rita Grigalienė. – Iliustr. // Gimtasis Rokiškis. – ISSN 1822-7740. – 2023, saus. 17, p. 8.

Rokiškio Juozo Keliuočio viešosios bibliotekos Lankytojų skyriaus bibliotekininkė Zina Treščenkina apie praėjusius metus, skaitytojų ir savus pomėgius.

Jubiliejų metai / GR inform. // Gimtasis Rokiškis. – ISSN 1822-7740. – 2023, saus. 17, p. 5.

2023-ieji Rokiškyje – jubiliejų metai. Apvalūs gimtadieniai bus bibliotekos, muzikos mokyklos, grafienės Marijos Tyzenhauzaitės. Taip pat šiais metais minimas ir muziejininko, etnografo Stasio Daunio, kuris buvo Rokiškio kraštotyros muziejaus direktorius, 100-metis. Taip pat minimas ir jo sūnaus Vaidoto Daunio, kuris žuvo, 65-metis. V. Daunys – poetas, žurnalistas, redaktorius, vienas pirmųjų Juozo Keliuočio premijos laureatų. Pasak Rokiškio krašto muziejaus direktorės Nijolės Šniokienės, muziejus turi daug medžiagos, atsiminimų apie S. Daunį, kuri bus viešinama.

**Keliuotytė, Rasa.** Pristatytas Rokiškio strateginės plėtros planas iki 2030 metų. Kuriems projektams numatytos didžiausios lėšos? / Rasa Keliuotytė // Gimtasis Rokiškis. – ISSN 1822-7740. – 2023, saus. 17, p. 3.

Rokiškio Juozo Keliuočio viešojoje bibliotekoje pristatytas prieš dvejus metus rengtas rajono savivaldybės plėtros planas iki 2030 m. Susipažinti su planu, išsakyti savo nuomonę, diskutuoti buvo kviečiama rajono visuomenė. Rajono meras Ramūnas Godeliauskas teigė, kad tikėjosi aktyvesnio visuomenės įsitraukimo, kalbant apie ateities kryptis ir prioritetus. Strateginis planas buvo rengiamas 2021–2022 m. ir apėmė 2 etapus. Pirmuoju etapu atlikta rajono vidaus ir išorės aplinkos analizė, nustatytos pagrindinės stiprybės, silpnybės ir grėsmės, atliktas rajono gyventojų nuomonių ir lūkesčių tyrimas. Antruoju etapu parengta strateginė koncepcija ir priemonių jai įgyvendinti planas. Yra pateikta rajono vizija, kurią sukūrė strateginio plano rengėjai bei strateginiame plane numatyti 8 didžiausių investicijų reikalaujantys projektai iki 2030 m.

Kovas Rokiškyje – teatro mėnuo // Gimtasis Rokiškis. – ISSN 1822-7740. – 2023, saus. 17, p. 5.

Kovo 3–23 d. Rokiškyje vyks XXXIX profesionaliųjų teatrų festivalis „Vaidiname žemdirbiams“. Festivalį pradės teatras „Meno fortas“ su spektakliu „Rudens sonata“. Pateiktas festivalio repertuaras.

Kovo 3–23 d. XXXIX profesionalių teatrų festivalis „Vaidiname žemdirbiams“ kviečia būti teatre Rokiškyje / Festivalio komanda, Rokiškio kultūros centras. – Iliustr. // Rokiškio sirena. – ISSN 2351-7433. – 2023, saus. 17, p. 1, 8–9.

Festivalio išskirtinumas – tai spektaklių įvairovė, orientavimasis į skirtingas amžiaus grupes ir kvietimas gilintis ne tik į patį teatrą, bet ir tapti jo dalimi – būti teatre: sekti festivalio įvykius, diskutuoti, reaguoti, gyventi festivaliu. Straipsnyje pristatomi visi 15 spektaklių, kurie bus parodyti festivalio metu.

Laisvės gynėjų dienai surengtas šaškių ir šachmatų turnyras / „Rokiškio Sirenos“ inf. – Iliustr. // Rokiškio sirena. – ISSN 2351-7433. – 2023, saus. 17, p. 10.

Sausio 14 dieną Žiobiškyje vyko 13-tas šaškių-šachmatų turnyras, skirtas Sausio 13-os dienos įvykiams paminėti. Tragiškus sausio įvykius priminė ir tylos minute pagerbti žuvusius pakvietė Žiobiškio bibliotekininkė Gintarė Skardinskienė. Pasak Rokiškio kaimiškosios seniūnijos Žiobiškio kultūros centro vadovės Aušros Kežutienės, prieš 13 metų bendruomenės taryba sugalvojo Sausio 13-tos įvykius paminėti šaškių-šachmatų turnyru. Šachmatais žaisti užsiregistravo 8 dalyviai, šaškėmis – 6. Geriausiu šių metų šachmatininku ir I-osios vietos nugalėtoju tapo Renatas Ulevičius, II vietą užėmė Dalius Ulevičius, o III vietą – Motiejus Ulevičius. Šaškių varžybose nugalėjo Jūratė Seibutienė, antrąja vieta džiaugėsi Nerijus Gasiūnas, o trečioji atiteko Arsenij Adamau. Tradicinę šventę organizavo Žiobiškio bendruomenė, Rokiškio kultūros centro Priemiesčio Žiobiškio padalinys ir Žiobiškio biblioteka.

**Malinauskienė, Aušra.** Sausio 13-oji Rokiškyje – pagarbos salvės ir kvietimas branginti laisvę / Aušra Malinauskienė. – Iliustr. // Rokiškio sirena. – ISSN 2351-7433. – 2023, saus. 17, p. 1–2.

Sausio 13-ąją Rokiškio mieste buvo minima Laisvės gynėjų diena. 8 valandą ryto Rokiškio krašto įstaigų, organizacijų bei kai kurių gyventojų languose sužibo pilietinės iniciatyvos „Atmintis gyva, nes liudija“ žvakelės. Rokiškio Šv. Apaštalo evangelisto Mato bažnyčioje aukotos Šv. Mišios už laisvės gynėjus, po to prie Nepriklausomybės paminklo vyko minėjimas, kurio metu Pandėlio gimnazijos mokiniai iškėlė valstybinę vėliavą, Lietuvos himną giedojo Rudolfo Lymano muzikos mokyklos mokytoja Asta Vajegienė. Krašto apsaugos savanorių pajėgų Vyčio apygardos 5-osios rinktinės 506 kuopos kariai atliko pagarbos salves. Prie Nepriklausomybės paminklo Rokiškio rajono meras Ramūnas Godeliauskas padėjo gėlių. Po minėjimo gausus būrys rokiškėnų patraukė į Kalneliškių kapines, kur palaidotas 1991 metų Sausio 13-ąją žuvęs Alvydas Matulka.

**Milaknienė, Reda.** Viena seniausių Lietuvos mokyklų šiemet švenčia du jubiliejus / Reda Milaknienė. – Iliustr. // Gimtasis Rokiškis. – ISSN 1822-7740. – 2023, saus. 17, p. 5.

Rokiškio Rudolfo Lymano muzikos mokykla šiemet švenčia net du jubiliejus. Pirmasis – 140 metų, kaip Rokiškyje, prie Šv. Mato bažnyčios, įkurta vargonininkų mokykla, atsiradusi tuomet, kai grafienė Marija Tyzenhauzaitė-Pšezdzieckienė pasikvietė į Rokiškį čeką Rudolfą Lymaną. Antrasis – 65-erių nuo tada, kai mokykla po pertraukos buvo atkurta prie Rokiškio dvaro, 1958-aisiais metais. Apie muzikos mokyklos jubiliejus, tam skirtus renginius, šios mokyklos direktorė Vilma Steputaitienė.

Paroda: Vakar Šiandien Rytoj / GR inform. // Gimtasis Rokiškis. – ISSN 1822-7740. – 2023, saus. 17, p. 1.

Antanašės bibliotekoje veikia medžio darbų paroda „Medžio monai“. Parodoje eksponuojami iš medžio atliekų, skiautelių sulipdyti, išdrožti „miško girinukai“, sukurti Vilniuje gyvenančio kraštiečio Romo Kazlausko.

**Stočkienė, Greta.** Į glampingą – miško viešbutį – jau gegužę / Greta Stočkienė. – Iliustr. – Rubrika: Iš arčiau // Gimtasis Rokiškis. – ISSN 1822-7740. – 2023, saus. 17, p. 6.

Visame pasaulyje vis populiaresne atostogų kryptimi tampa glampingas. Tai stovyklavimas gamtoje su visais patogumais, netradicinė nakvynė miško viešbučiuose. Glampingas suteikia galimybę pažinti tikrąją gamtą, pabėgti nuo miesto šurmulio, praleisti laiką atokiau nuo kitų žmonių. Toks stovyklavimo būdas skinasi kelią ir Lietuvoje. Nacionalinės turizmo skatinimo agentūros „Lithuania travel“ duomenimis, Lietuvoje yra beveik keturiasdešimt glampingų. Daugiausiai jų šiuo metu yra Klaipėdos ir Kauno rajonuose, Dzūkijoje, Utenos apskrityje. Rokiškyje įkurti glampingą planuoja kraštietis Justas Janulis. Jo vieta bus netoli miesto, sklype už dvaro. Jo vietą bus galima keisti, atsižvelgiant į metų laiką. Šiltuoju metų laiku glampingas bus įrengtas miške prie Alsetos, Ruopiškio ežero. J. Janulio idėja įkurti glampingą dalyvavo rajono savivaldybės smulkaus ir vidutinio verslo paramos konkurse, užėmė pirmą vietą, už kurią skirta 3000 Eur finansinė parama.

Teatro „Teatriukas“ projektas ŽALIAS GYVAS 700 / KM inform. – Iliustr. // Gimtasis Rokiškis. – ISSN 1822-7740. – 2023, saus. 17, p. 10.

Sausio 27 d. Rokiškio krašto muziejuje vyks spektaklis istorine tema „ŽALIA GYVA“, skirtas Vilniaus pirmajam paminėjimui prieš 700 metų. Edukacinis spektaklis „ŽALIA GYVA“ mobilus, pritaikytas vaidinimui mokyklose. Spektaklio tikslas – pasiūlyti profesionalų teatro pasirodymą vaikams, šeimoms, kelti mintis apie savo šalies istoriją ir istorines aplinkybes, skatinti daugiakultūriškumo, tolerancijos, pozityvumo idėjas, siekti kritinio mąstymo įgūdžių. Šis spektaklis D. Tamulevičiūtės profesionaliųjų teatrų festivalyje pripažintas geriausiu 2016 m. spektakliu vaikams.

Padėka – už gražiausios ir mieliausios Rokiškio eglutės titulą / Rokiškio rajono savivaldybės inf. Iliustr. // Rokiškio sirena. – ISSN 2351-7433. – 2023, saus. 20, p. 2.

Portalo „lrytas.lt“ skaitytojai visą gruodį dalijosi žaliaskarių nuotraukomis ir rinko mieliausią eglutę. Tarp trijų mieliausių šalies Kalėdų eglučių pateko ir Rokiškio žaliaskarė. Sausio 18 d. portalo „lrytas.lt“ atstovė įteikė padėką už gražiausios ir mieliausios Rokiškio eglutės titulą. Rokiškio rajono savivaldybės meras Ramūnas Godeliauskas, priimdamas sveikinimą, dėkojo portalo atstovei už iniciatyvą, kuri suvienijo rokiškėnus bendram tikslui džiaugtis kalėdiniu laikotarpiu Rokiškio mieste.

**Bičiūnaitė, Vilma.** Vilnių džiugina Rokiškio tautodailininkų parodos / Vilma Bičiūnaitė. – Iliustr. // Gimtasis Rokiškis. – ISSN 1822-7740. – 2023, saus. 21, p. 2.

Vilniuje, Lietuvos tautodailininkų sąjungos galerijoje, eksponuojamos dvi Rokiškio krašto tautodailininkų kūrinių parodos. Tai Alės ir Kęstučio Deksnių darbų paroda „Iš praeities prisiminimų“, kurioje eksponuojami tradicine veltinio technika sukurti veltiniai bei skrybėlės. Antra paroda yra Gitos Kolosovienės karpinių paroda „Karpytos užuolaidėlės“.

**Grigalienė, Rita.** Rokiškio krašto metraštininkas, poetas Vladas Liolys nenuobodžiauja – renka atsiminimus ateities kartoms / Rita Grigalienė. – Iliustr. – Rubrika: Atvėrus Rokiškio krašto muliavotas lunginyčias // Gimtasis Rokiškis. – ISSN 1822-7740. – 2023, saus. 21, p. 7.

Apie rokiškėną 95-erių Vladą Liolį, kuris yra žmogus metraštininkas. Jis renka medžiagą, informaciją apie Rokiškio literatų klubą „Vaivorykštė“, Lietuvos blaivybės draugiją „Baltų ainiai“, apie orus Rokiškyje. Jis yra poetas ir blaivybės šalininkas, septynių knygų autorius. Pasidalina savo veikla, vaikystės prisiminimais.

**Kavaliauskas, Algirdas.** Nauji metai – seni lapai / Algirdas Kavaliauskas // Lietuvos aidas. – ISSN 1648-4215. – 2023, saus. 21/27 (Nr. 3), p. 11.

Kraštiečio pamąstymai apie gimtosios lietuvių kalbos vartoseną ir jos tendencijas visuomeniniame gyvenime.

**Kazulėnas, Algis.** Legenda apie „Legendą“: Akcentai / Algis Kazulėnas. – Iliustr. // Gimtasis Rokiškis. – ISSN 1822-7740. – 2023, saus. 21, p. 2.

Istoriko pamąstymai apie paminklą Rokiškio statytojams ir fundatoriams grafams.

**Keliuotytė, Rasa.** Justino Vienožinskio sodybos šeimininkus įskundė anonimas: laukia baudos / Rasa Keliuotytė. – Iliustr. // Gimtasis Rokiškis. – ISSN 1822-7740. – 2023, saus. 21, p. 2.

Valstybinė teritorijų planavimo ir statybos inspekcija, „Pasitikėjimo linija“ gavusi anoniminį pranešimą apie galimai griaunamą kultūros paveldo statinį dailininko Justino Vienožinskio sodyboje Obelių seniūnijoje, Audronių kaime atliko patikrinimą. Statybos inspekcija patikrinimo metu nustatė, kad kultūros paveldo teritorijoje atliekami į kultūros paveldo objektų sąrašą įtraukto sodybos namo remonto darbai tiek statinio viduje, tiek išorėje. Statybos inspekcija kreipėsi tarnybinės pagalbos į Kultūros paveldo departamentą. Pasak Departamento pateiktų išvadų, pažeidžiant Nekilnojamojo kultūros paveldo apsaugos įstatymą, neturint parengto tvarkybos darbų projekto ir negavus leidimo, atliekami pastato remonto darbai. Situaciją pakomentavo J. Vienožinskio anūkė Nijolė Šiaučiūnienė, kuri gyvena ir tvarko senelio sodybą.

Tarp knygos rengėjų – Rokiškio dekanato kunigas / GR inform. – Iliustr. // Gimtasis Rokiškis. – ISSN 1822-7740. – 2023, saus. 21, p. 3.

Lietuvos Biblijos draugija išleido naują ekumeninį „Evangelijos pagal Matą ir Evangelijos pagal Morkų“ vertimą su įvadiniais straipsniais ir komentarais. Sausio 18 d. knyga pristatyta Vilniuje, Lietuvos nacionalinėje Martyno Mažvydo bibliotekoje. Knygą rengė Lietuvos evangelikų liuteronų bažnyčios vyskupas Mindaugas Sabutis, teologijos dr. Giedrius Saulytis, prof. dr. Tatjana Aleknienė, dr. Ona Dilytė-Čiurinskienė, dr. Saulius Rumšas bei Rokiškio rajono, Obelių, Kriaunų, Aleksandravėlės parapijų klebonas Laimonas Nedveckas.

Turizmo parodoje – ir Rokiškio rajono atstovai / GR inform. // Gimtasis Rokiškis. – ISSN 1822-7740. – 2023, saus. 21, p. 13.

Sausio 27–29 d. Lietuvos parodų ir kongresų centre „Litexpo“ Vilniuje vyks 10-oji jubiliejinė tarptautinė turizmo ir aktyvaus laisvalaikio paroda „ADVENTUR 2023!“. Parodoje užsiregistravo dalyvauti 100 dalyvių, tarp jų ir du Rokiškio rajono atstovai: UAB Ilzenbergo ūkis ir Aukštaitijos saugomų teritorijų direkcija kartu su Sartų regioniniu parku.

**Valiulis, Matas.** Didžiuosius ekranus pasieks antrasis bendras kraštiečių filmas – „Vyrų svajonės“: [pokalbis su filmo „Vyrų svajonės“ prodiuseriu, kraštiečiu Matu Valiuliu] / [kalbėjosi] Andrius Stanys. – Iliustr. // Gimtasis Rokiškis. – ISSN 1822-7740. – 2023, saus. 21, p. 6.

Kraštiečiai Justas Krisiūnas ir Matas Valiulis pristato antrąjį bendrą filmą „Vyrų svajonės“. Filmo premjera vyks ir Rokiškyje. Prodiuseris M. Valiulis apie filmo kūrybinį procesą, neišskiriamą kraštiečių duetą, filmo žvaigždes, ateities planus.

Bibliotekoje – edukacinės programos moksleiviams / GR inform. // Gimtasis Rokiškis. – ISSN 1822-7740. – 2023, saus. 24, p. 4.

Sausio 24 d. minint Tarptautinę edukacijos dieną, Rokiškio Juozo Keliuočio viešoji biblioteka, įgyvendindama edukacines programas, skirtas moksleivių, ikimokyklinio ugdymo grupėms, kviečia apsilankyti programose, susipažinti su skaidrėmis iliustruotais pasakojimais apie lietuvių mitines būtybes, dar neskaitančius vaikus pamilti knygą, išvysti bibliotekoje eksponuojamą pelėdų ekspoziciją. Pateiktos bibliotekoje vykstančios edukacijos.

**Bičiūnaitė, Vilma.** „Kuparo“ vadovė: „Visa, ką mačiau ir dariau, man susėdo“ / Vilma Bičiūnaitė. – Iliustr. – Vadovė pristato draugijos veiklą, patirtį // Gimtasis Rokiškis. – ISSN 1822-7740. – 2023, saus. 24, p. 1, 5.

Apie pernai susikūrusią asociaciją „Kuparas“, kuri nori tapti ne nevyriausybine organizacija, o kaimo bendruomene, kas suteiktų prioritetus rašant projektus, pritrauktų lėšas asociacijos įstatuose numatytoms veikloms įgyvendinti. Taip planuoja asociacijos vadovė jūžintiškė Jūratė Puslienė. Kol kas asociacija savo patalpų neturi, jas nuomojasi iš draugijos narių, kaimo turizmo sodybų. „Kuparo“ narės veda turistams edukacijas-pristatymus „Šiaurės rytų Lietuvos regiono kulinarinis paveldas ir tapatumas“. Išvykose asociacijos nariai pristato Šiaurės rytų Lietuvos regiono kulinarinį paveldą, amatus, populiarina kraštą ir skleidžia žinią, kad gaji iš kartos į kartą perduodama kulinarinio paveldo ir tapatumo tradicija, kuri nenutrūkusi daugiau kaip 100 metų. Šiuo metu draugija vienija 40 narių ir neapsiriboja vien Jūžintais. Pragyvena iš nario mokesčio, skiriamo 1,2 proc. pajamų mokesčio, paramos iš fizinių asmenų ir tarptautinių organizacijų. Vadovė pristato draugijos veiklą, patirtį, puoselėjamas kitas veiklos kryptis, bendradarbiavimą su draugais iš Vokietijos.

**Bičiūnaitė, Vilma.** Išleista knyga tapo staigmena pačiai autorei / Vilma Bičiūnaitė. – Iliustr. // Gimtasis Rokiškis. – ISSN 1822-7740. – 2023, saus. 24, p. 2.

Apie pasirodžiusią jūžintiškės Ramintos Rimiškytės pirmąją eilėraščių knygą „Žodžiai iš širdies“.

**Čibirienė, Rasa.** Atsiminimai apie 1991 m. sausio 12-ąją / Rasa Čibirienė // Gimtasis Rokiškis. – ISSN 1822-7740. – 2023, saus. 24, p. 9.

Pateikiamas rokiškietės advokatės Rasos Čibirienės laiškas, kuriame dalinamasi atsiminimais apie 1991 m. sausio įvykius Lietuvoje.

Didžiulio susidomėjimo sulaukusi paroda keliaus po rajoną / GR inform. // Gimtasis Rokiškis. – ISSN 1822-7740. – 2023, saus. 24, p. 4.

Obelių miesto bibliotekoje eksponuojama dailininkės, filosofės, teisininkės, obelietės Dianos Zviedrienės (Roščenkovaitės) tapybos darbų paroda „Meno šėlsmas“. Dailininkė parodai pateikė dvidešimt aliejiniais dažais tapytų paveikslų. Jos kūryboje dažni gamtos motyvai – pievos, jūra. Per metus autorė surengia 7–10 personalinių parodų ne tik Lietuvoje, bet ir užsienyje. Vasario mėnesį dailininkės paveikslai bus eksponuojami Rokiškio Juozo Keliuočio viešojoje bibliotekoje. Vėliau jie keliaus po rajono bibliotekas.

**Grigalienė, Rita.** Pažintys: Rokiškio krašto bibliotekininkių mintys / Rita Grigalienė. – Iliustr. // Gimtasis Rokiškis. – ISSN 1822-7740. – 2023, saus. 24, p. 8.

Rokiškio Juozo Keliuočio viešosios bibliotekos bibliotekininkė Alina Malcienė apie praėjusius metus, skaitytojų ir savus pomėgius.

Minėjome teisininko, rašytojo, pedagogo P. Kesiūno 130-ąsias gimimo metines / Rokiškio krašto muziejaus inf. // Rokiškio sirena. – ISSN 2351-7433. – 2023, saus. 24, p. 4.

Povilas Kesiūnas gimė 1893 m. sausio 20 d. Stenionyse, Pandėlio vls., Rokiškio aps., ūkininkų šeimoje. P. Kesiūnas mokytojavo Rokiškyje, Kaune, dalyvavo visuomeniniame gyvenime. Taip pat rašė eilėraščius, dramas, apsakymus, publicistinius straipsnius. Mirė 1981 m. liepos 4 d. Čikagoje, JAV.

**Pažūsis, Algis.** Gamtos ir kultūros paminklais besigrožinčius turistus skaičiuos modernūs skaičiuotuvai: [pokalbis su Aukštaitijos saugomų teritorijų direkcijos Sartų regioninio parko grupės patarėju Algiu Pažūsiu] / [kalbėjosi] Kristina Ramanauskaitė. – Iliustr. // Rokiškio sirena. – ISSN 2351-7433. – 2023, saus. 24, p. 3.

Aukštaitijos saugomų teritorijų direkcijos Sartų regioninio parko grupės patarėjas Algis Pažūsis apie Sartų regioniniame parke, besidriekiančiame Rokiškio ir Zarasų rajonuose, įrengtus modernius lankytojų skaičiuotuvus, kurie veiks ties Velikuškių II piliakalniu „Sala“, esančiu šalia intensyvaus kelio Dusetos–Obeliai, prie Sartų ežero apžvalgos bokšto Baršėnų kaime ir taip pat prie Marimonto vandens malūno tilto.

**Ramanauskaitė, Kristina.** Kūrybiniai žaidimai padėjo pasirinkti būsimas studijas / Kristina Ramanauskaitė. – Iliustr. // Rokiškio sirena. – ISSN 2351-7433. – 2023, saus. 24, p. 1, 7.

Neseniai savo piešinių parodą Aleksandravėlės bendruomenės namuose pristatęs 18-metis Aurimas Čirpus sako ink art „rašalo meno“ piešimo technika susidomėjęs dar vaikystėje, o viešai savo darbus eksponavo pirmą kartą. Būdamas 10-ties A. Čirpus pamatė internete vaizdo įrašus, kuriuose piešiama rašalo markeriais, tuomet prasidėjo ir jo kūrybiniai bandymai. Obelių gimnazijoje besimokantis dvyliktokas pasakoja, kad dabar turi nupiešęs apie 300 piešinių, idėjų dažnai semiasi internete, paskui dėlioja savo vaizdinius. Jaunuoliui surengti parodą pasiūlė Aleksandravėlės bibliotekininkė Alma Mekšėnienė.

Sausio 22-ąją poetui kraštiečiui A. Kancevičiui būtų buvę 85-eri / Rokiškio krašto muziejaus inf. // Rokiškio sirena. – ISSN 2351-7433. – 2023, saus. 24, p. 4.

Antanas Kancevičius gimė 1938 sausio 22 d. Petriošiškyje, Rokiškio rajone, ūkininkų šeimoje. Nuo vaikystės garsėjo literatūriniais gabumais. Tačiau tik brandžiame amžiuje pradėjo kurti. Pirmoji eilėraščių knyga „Širdyje gyva“ išleista 1989 m. 2000–2001 metais autorius Rokiškio krašto muziejui padovanojo keletą savo eilėraščių rinktinių. Poetas mirė 2004 m. sausio 20 d. Kaune.

Žiemą pasigedote spalvų? Užsukite į Pandėlio biblioteką / GR inform. – Iliustr. // Gimtasis Rokiškis. – ISSN 1822-7740. – 2023, saus. 24, p. 4.

Pandėlio miesto bibliotekoje veikia Viktorijos Rimkutės rankdarbių paroda. Parodoje eksponuojamos nertos staltiesėlės, servetėlės, padėkliukai, krepšeliai, kitos smulkmenos.

Žmonių pasirinkimai – naujose knygose / parengė Daiva Vilkickienė. – Iliustr. – Rubrika: Knygų apžvalga // Gimtasis Rokiškis. – ISSN 1822-7740. – 2023, saus. 24, p. 8.

Rokiškio Juozo Keliuočio viešoji biblioteka pristato naujas knygas, tai: Dinah Jefferies „Toskanos grafienė“ 2022, Emily Henry „Vasaros romanas“ 2022, Emma Stonex „Žibintininkai“ 2022, Robert K. Massie „Jekaterina Didžioji“ 2022, Marko Leino „Kalėdų istorija“ 2020, Axel Scheffler, Julia Donaldson „Grufo vaikas“ 2022.

Jubiliejinėje turizmo parodoje „Adventur 2023“ dalyvauja ir Rokiškio krašto atstovai / „Rokiškio Sirenos“ inf. – Iliustr. // Rokiškio sirena. – ISSN 2351-7433. – 2023, saus. 27, p. 1, 4.

Sausio 27–29 dienomis Vilniuje, Lietuvos parodų ir kongresų centre LITEXPO, vyksta 10-oji, jubiliejinė tarptautinė turizmo paroda „Adventur 2023“. Rokiškio rajonui joje atstovauja uždaroji akcinė bendrovė „Ilzenbergo dvaras“ ir Aukštaitijos saugomų teritorijų direkcija, kurios sudėtyje – Sartų regioninis parkas. Anot Sartų regioninio parko grupės patarėjo Algio Pažūsio, šioje parodoje bus dalinama informacija apie parką: lankstinukai, nurodyta dviračių trasa, kita turistams naudinga ir patraukli informacija. Bendrovės „Ilzenbergo dvaras“ vykdantysis direktorius Jonas Dalis sakė, kad parodos metu bus pristatytas Ilzenbergo dvaro elektrinis automobilis, prie jo gidai pasakos apie Ilzenbergo dvarą ir jo teikiamas paslaugas. Kitame stende bus reprezentuojamas, degustuojamas bei pardavinėjamas dvaro pagamintas įvairių rūšių vynas.

**Ramanauskaitė, Kristina.** Pakriauniuose paminėtos poeto A. Kancevičiaus 85-osios gimimo metinės / Kristina Ramanauskaitė. – Iliustr. // Rokiškio sirena. – ISSN 2351-7433. – 2023, saus. 27, p. 1, 7.

Sausio 24 dieną Pakriaunių bibliotekoje vyko literatūrinė popietė „Tave gyvenime mylėjau“, skirta poeto Antano Kancevičiaus 85-osioms gimimo metinėms paminėti. Popietės metu buvo skaitomos jo sukurtos eilės, skambėjo įrašai, kuriuose pats autorius pristatė savo kūrybą. A. Kancevičiaus kūrybą bei prisiminimus apie jį skaitė Pakriaunių kaimo bibliotekininkė Jordana Kirnienė ir kaimo bendruomenės „Pakriauna“ pirmininkė Ala Nikitina. Poeto gyvenimo fragmentus primena į albumą sudėtos nuotraukos, straipsnių iškarpos. Šią medžiagą rinko buvusi ilgametė bibliotekininkė Onytė Krivilevičienė.

**Keliuotytė, Rasa.** Mažieji stebuklai atsiveria tik keliaujant iš lėto. Arba kaip spręsti vienadienio turizmo problemas ? / Rasa Keliuotytė. – Iliustr. – Rubrika: Atvėrus Rokiškio krašto muliavotas lunginyčias // Gimtasis Rokiškis. – ISSN 1822-7740. – 2023, saus. 28, p. 7.

Piligrimas, žygeivis, pažintinių maršrutų sudarytojas ir organizatorius, rokiškietis Algimantas Šablinskas apie pirmąjį Rokiškio spiralinį žiedą, kurį pats sudarinėjo ir išbandė 2018 m. Žygį paskyrė Lietuvai, minint valstybės atkūrimo šimtmetį, nes šio maršruto ilgis yra 100 km. A. Šablinskas išsamiai pristato šį žygį, jo metu aplankomas Rokiškio krašto istorinio ir kultūrinio paveldo vietas, garsių asmenybių likusius pėdsakus. Pasak Algimanto, gaila, kad šis pažintinis maršrutas nėra įgyvendinamas Rokiškio turistams, jis nėra siūlomas, trūksta iniciatyvų, Rokiškio turistams yra siūlomas tik vienadienis turizmas.

**Pivorienė, Sigita.** Vaidinti gali visi – svarbiausia to norėti / Sigita Pivorienė. – Portr. – Rubrika: Gyvieji Anykščiai // Anykšta. – ISSN 1392-6233. – 2023, saus. 28, p. 1, 9, 14.

Jau beveik dešimt metų anykštėnai eina žiūrėti režisieriaus, aktoriaus Jono Buziliausko spektaklių. Režisierius su „Anykštos“ skaitytojais dalijasi mintimis apie kūrybą, teatrą bei iki šių dienų prilipusią Beausio etiketę. J. Buziliauskas gimė Panevėžio rajone, ilgus metus dirbo Rokiškyje. Režisierius vadovauja Anykščių mėgėjų teatrui. Vadovas džiaugiasi, kad Anykščių teatro trupėje vaidina apie 20 aktorių, tarp kurių yra nemažai vyrų. J. Buziliauskas pritaria režisieriaus J. Vaitkaus minčiai, kad teatras „turi paliesti nervą“. Režisierius sako, kad visi žmonės gali vaidinti. Drauge su kolegomis G. Viduoliu bei K. Mateliu J. Buziliauskas ilgus metus kūrė komišką serialą „Miesčionys“.

**Valonytė, Ligita.** Tėvas geriausiai dukterį pažįsta iš jos paveikslų / Ligita Valonytė; Ramūno Danisevičiaus nuotr. – Rubrika: Savaitgalis dinastija // Savaitgalis. – ISSN 2669-2546. – 2023, Nr. 4 (saus. 28), p. 14 –17.

Kraštietis tautodailininkas J. Bugailiškis vienas pirmųjų pastebėjo dukros A. Bugailiškytės tapybos pokyčius; jis įsitikinęs, kad dukters kūrybiniai etapai stipriai susiję su jos asmeniniu gyvenimu; tapybos drobėse atsispindi studentės virsmas menininke, skyrybos, sugrįžimas į tėvų namus; ji su tėte dalijasi viena kūrybine studija. (Str. minimas fotografas T. Kapočius, tapytoja J. Barilaitė)

**Bukas, Juozas.** Nekorektiški pašalinio įspūdžiai apie kandidatų į merus debatus / Juozas Bukas. – Iliustr. – Rubrika: Nuomonė // Rokiškio sirena. – ISSN 2351-7433. – 2023, saus. 31, p. 5.

Skaitytojo nuomonė apie Rokiškio rajono savivaldybės Juozo Keliuočio viešojoje bibliotekoje vykusius kandidatų į Rokiškio rajono merus debatus.

**Grigalienė, Rita.** Pažintys: Rokiškio krašto bibliotekininkių mintys / Rita Grigalienė. – Iliustr. // Gimtasis Rokiškis. – ISSN 1822-7740. – 2023, saus. 31, p. 8.

Rokiškio Juozo Keliuočio viešosios bibliotekos Duokiškio filialo bibliotekininkė Danutė Vigėlienė, pasibaigus 2022 m., pasidalina mintimis apie praėjusius metus, bibliotekoje vykusias veiklas, teikiamas paslaugas, skaitomiausias knygas, skaitymą, savo pomėgius.

Kai skaitytojo gyvenimas iki ir po knygos aiškiai skirsis… / parengė Daiva Vilkickienė. – Iliustr. – Rubrika: Knygų apžvalga // Gimtasis Rokiškis. – ISSN 1822-7740. – 2023, saus. 31, p. 8.

Rokiškio Juozo Keliuočio viešoji biblioteka pristato knygas: Mary Higgins Clark „Antras kartas“ 2022, Carlos Ruiz Zafon „Dvasių labirintas“ 2022, Heater Morris „Vilties istorijos“ 2022, Sigitas Parulskis „Dramedijos“ 2022, Tomas Dirgėla „Lukas Šiaudelis šoka baletą“ 2022, Neringa Vaitkutė.

Kviečia jaunuolius savanoriauti / GR inform. // Gimtasis Rokiškis. – ISSN 1822-7740. – 2023, saus. 31, p. 10.

Jaunimo savanoriška tarnyba iki vasario 6 d. tęsia papildomą registraciją į laisvas I pusmečio programos vietas ir kviečia nepraleisti galimybės. Registracija tebevyksta dešimtyje Lietuvos savivaldybių, tarp jų ir Rokiškio. JST – intensyvi 6 mėn. trukmės savanorystės programa jauniems žmonėms nuo 14 iki 29 m. Jos metu jaunuoliai vidutiniškai 40 val. per mėnesį savanoriauja pasirinktoje akredituotoje priimančioje organizacijoje.

Kviečia teikti kandidatus, labiausiai nusipelniusius Rokiškio krašto kultūrai / GR inform. // Gimtasis Rokiškis. – ISSN 1822-7740. – 2023, saus. 31, p. 3.

Rokiškyje kasmet balandžio 15-ąją – Pasaulinę kultūros dieną – apdovanojami savo krašto kultūros puoselėtojai sidabro ženklu „Už nuopelnus Rokiškio krašto kultūrai“. Rajono savivaldybė kviečia teikti kandidatus šiam apdovanojimui. Apdovanojimą savo potvarkiu skiria meras, atsižvelgdamas į Kultūros ir turizmo tarybos rekomendaciją. Pristatomi ankstesnių metų sidabro ženklo „Už nuopelnus Rokiškio krašto kultūrai“ laureatai.

**Malinauskienė, Aušra.** Pirmieji kandidatų į Rokiškio merus debatai: kova dėl kėdės bus karšta / Aušra Malinauskienė. – Iliustr. // Rokiškio sirena. – ISSN 2351-7433. – 2023, saus. 31, p. 1–2.

Likus pusantro mėnesio iki savivaldos rinkimų, sausio 26 dieną, laikraštis „Rokiškio Sirena“ organizavo kandidatų į Rokiškio rajono merus debatus, kurie vyko Rokiškio rajono savivaldybės Juozo Keliuočio viešosios bibliotekos salėje. Juose dalyvavo penki iškelti kandidatai, o rokiškėnai tiek gyvai salėje, tiek per nuotolį stebėjo tiesioginę transliaciją. Debatus vedė TV ir radijo žurnalistas Raigardas Musnickas. Debatuose apie rajono problemas ir galimus jų sprendimo būdus diskutavo Ramūnas Godeliauskas, dabartinis meras, Lietuvos socialdemokratų partijos kandidatas, Audronė Kaupienė, tarybos narė, kandidatė nuo Tėvynės sąjungos-Lietuvos krikščionių demokratų partijos, Mindaugas Petkevičius, Rokiškio rajono ūkininkų sąjungos pirmininkas, Lietuvos valstiečių ir žaliųjų sąjungos kandidatas, Irmantas Tarvydis, tarybos narys, verslininkas, iškeltas Liberalų sąjūdžio, Antanas Vagonis, buvęs meras, Demokratų sąjungos „Vardan Lietuvos“ kandidatas. Į debatus taip pat buvo kviestas ir Robertas Baltrūnas, partijos „Laisvė ir teisingumas“ kandidatas, tačiau jis nedalyvavo. Debatų rėmėjas – AB „Rokiškio sūris.

Paminėta Holokausto aukų atminimo diena / „Rokiškio Sirenos“ inf. – Iliustr. // Rokiškio sirena. – ISSN 2351-7433. – 2023, saus. 31, p. 4.

Sausio 27 d. minima Tarptautinė holokausto aukų atminimo diena. Rokiškio krašto muziejaus istorikai ta proga Kamajų Antano Strazdo ir Pandėlio dešimtokams organizavo Pilietiškumo pamoką „Mes prisimename“. Muziejaus istorijos skyriaus vedėja Laima Skardžienė, muziejininkai Simona Strumskytė ir Justas Malcius moksleiviams pasakojo holokausto istoriją, demonstravo koncentracijos stovyklų fotografijas. Buvo paminėti ir Ana Frank, Matilda Olkinaitė.

Profesionaliųjų teatrų festivalis „Vaidiname žemdirbiams“. – Iliustr. – Rubrika: Anonsai // Gimtasis Rokiškis. – ISSN 1822-7740. – 2023, saus. 31, p. 6–7.

Pristatomi Rokiškio kultūros centre vyksiančiame profesionaliųjų teatrų festivalyje „Vaidiname žemdirbiams“ dalyvausiantys teatrai, jų numatyti parodyti spektakliai.

**Ramanauskaitė, Kristina.** Keliaujantiems po Aukštaitiją: dvariškos, vienuoliškos ir necivilizuotos pramogos / Kristina Ramanauskaitė. – Iliustr. // Rokiškio sirena. – ISSN 2351-7433. – 2023, saus. 31, p. 1, 8–9.

Sausio 27–29 d. Vilniuje „Litexpo“ centre vykusioje tarptautinėje turizmo parodoje „Adventur“ pažinti Šiaurės ir Rytų Aukštaitijos kultūros, gamtos objektus kvietė šio krašto turizmo paslaugų teikėjai, informacinių centrų atstovai. Viename labiausiai turistų lankomų Rokiškio rajone Ilzenbergo dvare šiais metais vėl bus naujovių. Vienoje iš parodos salių buvo pristatomas elektromobilis, juo bus galima važinėti po visą dvarvietę ir klausytis gido pasakojamų istorijų. Mėgstantys keliauti vandeniu galės paplaukioti elektriniu katamaranu. Pasak Ilzenbergo dvaro ir ūkio direktorės Dianos Jokimčienės, 2023 m. planuojama pabaigti viešbučio, kuriame bus iki 100 vietų, statybą, dabar, jeigu yra poreikis, svečiai gali nakvoti rūmuose. Biržų turizmo informacijos centro stende buvo pristatomas Alės Podėnienės kaimo turizmo sodyboje įrengtas senų patefonų muziejus, Sodeliškių dvaro sodyboje vykstanti grūdo kelio edukacija. Viena populiariausių ekskursijų-degustacijų Biržų pilyje, kur pristatomos senosios aludarystės tradicijos. Pasak Kupiškio turizmo informacijos centro vadybininkės Ritos Kavaliauskienės, Kupiškio rajone 5 dvarai. Adomynės dvare vyksta pagrabinių bandelių degustacijos. Šią vasarą Kupiškyje bus galima rinktis nakvynę nameliuose ant vandens. Aukštaitijos saugomų teritorijų direkcijos stende lankytojai galėjo sužinoti, kaip susidaro smegduobės, kodėl įdomu keliauti ne tik vasarą, bet ir kitais metų laikais. Zarasų rajonas kviečia aplankyti Gražutės regioninį parką. Jame yra švariausias Lietuvoje Šventos ežeras. Anykščių regioninio parko lankomiausias objektas – medžių lajų takas. Keliaujantiems siūloma šiemet aplankyti bent vieną parką Aukštaitijoje, o aplankiusieji visus 8, pasak Gražutės regioninio parko grupės patarėjo Vytauto Eidėjaus, gaus ir prizą.

Rokiškio literatų klubas „Vaivorykštė“ / parengė Daiva Vilkickienė. – Iliustr. – Rubrika: Mano kūryba tavo. – Turinys: „Žodžiai“ / Stasė Junokienė. „Paklydęs kareivis“ / Jonas Balaišis. „Daug skaityti nesveika“; „Bindoko valia“ / Stanislovas Varneckas // Rokiškio sirena. – ISSN 2351-7433. – 2023, saus. 31, p. 10.

Apie Rokiškio rajono literatų klubo „Vaivorykštė“ narius Stasę Junokienę, Joną Balaišį ir Stanislovą Varnecką, pateikta jų kūryba.

**Rušėnienė, Lina.** Šūkį „Duok 100 kiškių!“ įvykdė su kaupu / Lina Rušėnienė. – Iliustr. // Panevėžio kraštas. – ISSN 2424-5100. – 2023, saus. 31, p. 6, 8–9.

Apie Rokiškio rajone, Kamajų seniūnijoje, Duokiškio kultūros namuose Giedrės Dagienės įkurtą Kiškių muziejų.

**Šeškauskas, Mikas.** Debatuose lygiosios, rinkimuose jų nebus / Mikas Šeškauskas. – Iliustr. – Rubrika: Nuomonė // Rokiškio sirena. – ISSN 2351-7433. – 2023, saus. 31, p. 5.

Rokiškio rajono savivaldybės Juozo Keliuočio viešojoje bibliotekoje vyko kandidatų į Rokiškio rajono merus debatai. Juose dalyvavo dabartinis meras Ramūnas Godeliauskas, Antanas Vagonis, Irmantas Tarvydis, Audronė Kaupienė ir Mindaugas Petkevičius. Debatų vedėjas Raigardas Musnickas. Skaitytojas pasidalina savo nuomone apie vykusius debatus.

2023-ieji paskelbti pilietinio aktyvumo metais / „Rokiškio Sirenos“ inf. // Rokiškio sirena. – ISSN 2351-7433. – 2023, saus. 31, p. 4.

Rokiškio rajono savivaldybės taryba nusprendė šiuos metus skelbti pilietinio aktyvumo metais. Pristatydama projektą, Rokiškio rajono savivaldybės Komunikacijos ir kultūros skyriaus vedėja Irena Matelienė sakė, kad šiemet gausu asmenybių, įstaigų, įvykių sukakčių: bus minimos Marcelės Kubiliūtės 125-osios metinės, Sąjūdžio 35-metis, Tremtinių ir politinių kalinių sąjungos veiklos 35-metis, Rokiškio Rudolfo Lymano muzikos mokyklos 140-metis, Rokiškio rajono savivaldybės Juozo Keliuočio viešosios bibliotekos 100-metis, Rokiškio krašto muziejaus 90-metis. Numatyta skatinti iniciatyvas, skirtas šių sukakčių paminėjimui, kitas pilietines veiklas.

2023–ieji Rokiškyje – pilietinio aktyvumo metai / GR inform. // Gimtasis Rokiškis. – ISSN 1822-7740. – 2023, saus. 31, p. 2.

Rokiškio rajono taryba posėdyje pritarė siūlymui 2023-iuosius metus paskelbti pilietinio aktyvumo Rokiškio savivaldybėje metais. Nutarta, kad nuo šių metų vasario 1 d. Rokiškio rajono savivaldybei finansavimui teikiami visų sričių projektai gaus papildomų balų, jei sieks įamžinti pilietinio aktyvumo srityje veikusias asmenybes ar organizacijas, pažyminčias jubiliejines sukaktis, ar numatys pilietinio aktyvumo veiklas, įtraukiančias gausias tikslines grupes. Šiuo sprendimu siekiama skatinti pilietinį sąmoningumą ir aktyvumą, sudaryti sąlygas visuomenei dalyvauti įvairiose pilietinėse iniciatyvose, taip pat paminėti svarbias su pilietine visuomenės veikla susijusias 2023 metų sukaktis. Šiais metais tokių sukakčių rajone yra ne viena: Marcelės Kubiliūtės 125-osios gimimo metinės, Sąjūdžio 35-metis, Tremtinių ir politinių kalinių sąjungos veiklos 35-metis, Rokiškio R. Lymano muzikos mokyklos140-metis, Rokiškio rajono savivaldybės J. Keliuočio viešosios bibliotekos 100-metis, Rokiškio krašto muziejaus 90-metis.